Το μυθολογικό υλικό στο 64ο ποίημα του Κάτουλλου: επυλλιακή doctrina και διακειμενικότητα
Creators: name: Δογάνη, Βασιλική Σπυρίδωνος
Publisher: name: Aristotle University of Thessaloniki
Year: 2015
Subjects: Κάτουλλος
Επύλλιο
Μύθος
Catullus
Epyllion
Myth

description: Η παρούσα εργασία επιχειρεί να εξετάσει την μυθική διαστρωμάτωση του 64ου ποιήματος του Κάτουλλου και να διερευνήσει τις επιλογές του ποιητή αναφορικά με τον χειρισμό του μυθολογικού υλικού στο επύλλιο. Ο μύθος του Πηλέα και της Θέτιδας κατέχει κεντρική θέση στο ποίημα, ενώ γύρω από αυτόν αναπτύσσονται και άλλες μυθικές ιστορίες, όπως αυτή του Θησέα και της Αριάδνης, του Αχιλλέα και της Πολυξένης και ο μύθος του Ιάσονα και της Μήδειας, για τον οποίο γίνεται υπαινιγμός καθ’ όλη την διάρκεια της αφήγησης. Η κατουλλική εκδοχή του μύθου Πηλέα – Θέτιδας δεν ακολουθεί την καθιερωμένη παράδοση που προέβαλε την κακή σχέση του ζευγαριού, αλλά καινοτομεί, εστιάζοντας στον αμοιβαίο έρωτα και την χαρμόσυνη ατμόσφαιρα του γάμου των νεόνυμφων. Ωστόσο, στα πλαίσια των νεωτερικών αντιλήψεων του ποιητή, η ερωτική αυτή σχέση δεν παρουσιάζεται αδιατάραχτη και με ποικίλους τρόπους, είτε μέσω της μυθολογικής doctrina είτε μέσω της διακειμενικότητας, ανακαλούνται διαρκώς εναλλακτικές και συχνά αντικρουόμενες εκδοχές του μύθου, με σκοπό την υπονόμευση της μονοσήμαντης ανάγνωσης της κατουλλικής εκδοχής. Έτσι, αφενός διατηρείται εσκεμμένα το επικό στοιχείο στην αφήγηση, το οποίο αντιπαραβάλλεται με το νέο ερωτικό στοιχείο που εισάγει το επύλλιο, αφετέρου αξιοποιούνται οι υπόλοιπες μυθικές ιστορίες της Μήδειας, του Θησέα και της Αριάδνης, καθώς και του Αχιλλέα, όπου η σύγκρουση των πολεμικών virtutes των ηρώων και των amores των ηρωίδων είναι αναπόφευκτη, με στόχο την ανάδειξη της πολυσημίας των μύθων του επυλλίου και την ανατροπή της μονόπλευρης ερμηνείας της κατουλλικής εκδοχής.
description: The present study tries to examine the mythic stratification of the 64th poem of Catullus and consider the poet’s choices relating to the treatment of mythological material in the epyllion. The myth of Peleus and Thetis occupies a pivotal position in the poem, whereas other mythic stories are being simultaneously developed such as the story of Theseus and Ariadne, Achilles and Polyxena and the myth of Jason and Medea, which is implied throughout the narration. The catullan version of the Peleus and Thetis’ myth does not follow the established tradition which emphasized the couple’s bad relationship, but its innovation lies in the projection of the newlyweds’ mutual love and the joyful atmosphere of their wedding. However, according to the poet’s neoteric wit, this erotic relationship is not being presented undisturbed and in various ways, either through mythological doctrina or intertextuality, variants and often conflicting versions of the myth are being recalled in order to undermine the unambiguous reading of the catullan version. Thus, on the one hand the epic element, which is being juxtaposed with the new erotic element of the epyllion, is being deliberately preserved throughout the narration, on the other hand the rest of the mythic stories, where the conflict between the heroes’ military virtutes and the heroines’ amores is unavoidable, are being developed in order to highlight the polysemy of the epyllion’s myths and challenge the unequivocal interpretation of the catullan version.